Ambon
        
         (øy i Indonesia)
Store norske leksikon,Geografi,Verdens geografi,Asia,Indonesias geografi
Ambon er ei øy i øygruppen Maluku (Molukkene) i Indonesia. Den har et areal på 777 kvadratkilometer og har 475 357 innbyggere (2020). Øyas største by er Ambon med 347 288 innbyggere (2020).
Ambon er berglendt og formet som en hestesko med halvøyene Hitu i nord og Leitimor i sør. Kystsletta er frodig. Næringsvirksomhet og transport Den viktigste næringsvirksomhet er jordbruk, herunder dyrking av maniok, sukkerrør, kaffetre, kakao, sago, kopra og krydder, blant annet nellik og muskat. Det drives også fiske. Det er en flyplass ved byen Laha. Befolkningsgrupper Den opprinnelige befolkningen, ambonesere, er blitt blandet med portugisere, alfurere, malayere, javanesere og hollendere og dannet et kreolsk-molukkisk folk. Les mer i Store norske leksikon Indonesias geografi Ambon – by i Indonesia Indonesia Indonnesias befolkning Indonesias historie Økonomi og næringsliv i Indonesia